Oscar Pedersen

Oscar Eugen Nicolai Pedersen (født 6. november 1857 i Fredrikshald, død 5. mars 1913 i Holmenkollen i Aker) var en norsk ingeniør og industrileder.

Han begynte som ingeniør ved Hafslunds sulfittfabrikk. Etter Pedersens råd kjøpte firmaet The Kellner-Partington Paper Pulp Co. Ltd. i 1890 Borregaard med Sarpsfossen ved Sarpsborg for å starte cellulosefabrikasjon i stor stil. Han ble selv direktør for denne bedriften, og hadde bolig på Borregaard hovedgård. Etter sin død ble han etterfulgt av broren Nils Pedersen.

Oscar Pedersens vei i Sarpsborg, som passerer mellom Borregaard Fabrikker og Borregaard Hovedgård, er oppkalt etter ham.

Referanser

Kilder 
 Illustreret norsk konversationsleksikon, bind V, sp. 1619. Kristiania: Aschehoug, 1912.
 Utdypende artikkel på SNL

Norske ingeniører
Norske bedriftsledere
Fødsler i 1857
Dødsfall i 1913